CELEX: 62008CN0004
Language: da
Date: 2008-01-04 00:00:00
Title: Sag C-4/08: Anmodning om præjudiciel afgørelse indgivet af Verwaltungsgerichtshof Baden-Württemberg (Tyskland) den 4. januar 2008 — Michael Mario Karl Kerner mod Land Baden-Württemberg

29.3.2008   
            
            
               DA
            
            
               Den Europæiske Unions Tidende
            
            
               C 79/15
            
         Anmodning om præjudiciel afgørelse indgivet af Verwaltungsgerichtshof Baden-Württemberg (Tyskland) den 4. januar 2008 — Michael Mario Karl Kerner mod Land Baden-Württemberg
   (Sag C-4/08)
   (2008/C 79/28)
   Processprog: tysk
   Den forelæggende ret
   Verwaltungsgerichtshof Baden-Württemberg
   Parter i hovedsagen
   
      Appellant: Michael Mario Karl Kerner
   
      Indstævnte: Land Baden-Württemberg
   Præjudicielle spørgsmål
   
               1.
            
            
               Er artikel 8, stk. 4, i Rådets direktiv 91/439/EØF af 29. juli 1991 om kørekort (1) til hinder for anvendelsen af en bestemmelse i national ret, hvorefter muligheden for at opnå anerkendelse af et kørekort, der er udstedt i en anden medlemsstat, i tilfælde af en forudgående inddragelse af førerretten i indlandet er betinget af, at det godtgøres, at de omstændigheder, der oprindeligt førte til, at førerretten blev inddraget, ikke længere foreligger, når
               
                           —
                        
                        
                           anerkendelsen af dette kørekort ikke er påkrævet af hensyn til virkeliggørelsen af unionsborgernes grundlæggende ret til fri bevægelighed
                        
                     
                           —
                        
                        
                           kørekortet er udstedt i den anden medlemsstat under åbenlys tilsidesættelse af direktivets bestemmelser (bopælskravet)
                        
                     
                           —
                        
                        
                           den udstedende medlemsstat ved udstedelsen af kørekortet selv må have været klar over denne åbenlyse tilsidesættelse af direktivets bestemmelser
                        
                     
                           —
                        
                        
                           den udstedende medlemsstat så vidt bopælsmedlemsstaten bekendt generelt nægter at annullere kørekort, som er i strid med fællesskabsretten
                        
                     
                           —
                        
                        
                           den pågældende har erhvervet kørekortet i den anden medlemsstat ved retsmisbrug med henblik på omgåelse af de regler, som — egentlig i henhold til direktivet — gælder for generhvervelse af førerretten i bopælsmedlemsstaten, og dette retsmisbrug må have været den udstedende medlemsstat bekendt, og
                        
                     
                           —
                        
                        
                           den lægeundersøgelse af den pågældendes egnethed til at til at føre motorkøretøj, som er blevet gennemført i den udstedende medlemsstat med kendskab til begrundelsen for den oprindelige inddragelse af førerretten, åbenlyst ikke har opfyldt de krav, som må stilles til denne henset til begrundelsen for den tidligere inddragelse af førerretten, således at den pågældendes fortsatte kørsel i trafikken udgør en betydelig fare for andre trafikanters liv og fysiske integritet?
                        
                     Såfremt spørgsmål 1 besvares bekræftende:
            
         
               2.
            
            
               Skal artikel 8, stk. 2, i direktiv 91/439/EØF fortolkes således, at bopælsmedlemsstaten under de i spørgsmål 1 beskrevne omstændigheder ganske vist er forpligtet til at anerkende et kørekort, der er udstedt i en anden EU-medlemsstat, med den konsekvens, at indehaveren principielt har ret til at føre motorkøretøj på bopælsmedlemsstatens område, men bopælsmedlemsstaten af hensyn til trafiksikkerheden i det mindste er beføjet til med henblik på at afværge den betydelige fare, som udgår fra denne kørekortsindehaver, at kontrollere dennes egnethed til at føre motorkøretøj i forhold til de omstændigheder, som tidligere havde ført til inddragelsen af førerretten i bopælsmedlemsstaten, og som netop ikke kan anses for at være afhjulpet på grund af den senere udstedelse af et kørekort i en anden medlemsstat i Den Europæiske Union?
            
         
      (1)  EFT L 237, s. 1.